الصبح صحاني من فراش السهر
وصافح يمين البرق كف ءرعودها
والشمس من مشراقها مدت عذر
بين القنوف المقبله بعهودها
ياحي صبحٍ رافقه غيم ومطر
احيا بساتيني وبل ورودها
واخترت من روعة بساتيني زهر
باقة معاني والخيال يزودها
من بعدها ياغيم انذرتك نذر
وصل سلامي لا وصلت ءحدودها
ريميةٍ لامن طاريها عبر
تقلب موازيني على صمعودها
ام وجنةٍ سلال فهيد اللي ذكر
كن النحل ممساه فوق ءخدودها
انفاسها ما كنها مثل البشر
لو يدري الشايع خذى من جودها
المح ملامحها مع نور الفجر
ولا اهتز عود الورد يطري عودها
ياغيم شف حالي من اسباب الهجر
بانت مواريًه علي وشهودها
لا شغلولي اغنية طال السفر
محاجر اعيوني تبيح ءسدودها
وان جر ابو نوره ابي منها الخبر
سهرت لين النور يكشف سودها